जालंधर, (भाषा)। जैविक आपदाओं से निपटने की सेना की तैयारियों के मद्देनजर जालंधर में सिविल प्रशासन और पुलिस के साथ मिल कर `वज्र कोर' ने आज एक अभ्यास किया। इसमें सेना और स्थानीय प्रशासन तथा पुलिस के अलावा राष्ट्रीय आपदा राहत बल ने भी हिस्सा लिया। जैविक आपदाओं अथवा आतंकवादियों द्वारा किसी भीड़-भाड़ वाले स्थान में किये गए जैविक हमलों से उत्पन्न खतरों से निपटने की सेना की तैयारियों के मद्देनजर जालंधर स्थित सेना के `वज्र कोर' ने `वज्र सहायता' नाम के अभ्यास का आयोजन किया था। अभ्यास के दौरान सेना को सूचना मिली कि शहर के एक व्यस्ततम शॉपिंग मॉल में आतंकवादियों ने कम तीव्रता के जैविक बम सक्रिय कर दिये हैं। इस हमले की सूचना मिलते ही सेना की त्वरित प्रतिक्रया टीम और एनडीआरफ के जवान न्यूक्लियर, बायोलॉजिकल और केमिकल सूट से लैस होकर मौके पर पहुंचे और आसपास के इलाके को खाली करा कर प्रभावित वाणिज्यिक प्रतिष्"ान पर कब्जा कर लिया। स्थानीय पुलिस की मदद से दोनों टीमों ने इस बम का पता लगाने में सफलता हासिल की और मॉल में हमले के दौरान प्रभावित लोगों को बाहर निकाला और उनकी चिकित्सा व्यवस्था की। जवानों ने सारे काम को चीते की फुर्ती से अंजाम दिया। सेना की टीम पहले मौके पर पहुंची और बाद में इसमें गाजियाबाद से आये राष्ट्रीय आपदा राहत बल के जवानों ने भी सेना की मदद की। इस अभ्यास में स्थानीय प्रशासन और पुलिस की टीम ने भी हिस्सा लिया। इससे पहले सेना के एक अधिकारी ने बताया कि आतंकवादी खतरों से उत्पन्न दहशत और होने वाले नुकसान से निपटने की सैन्य तैयारियों के मद्देनजर इस अभ्यास को अंजाम दिया जा रहा है। उन्होंने यह भी बताया कि इस अभ्यास का मकसद वास्तविक स्थिति से निपटने के लिए सिविल प्रशासन, सुरक्षा एजेंसियों और थलसेना की त्वरित प्रतिक्रिया टीमों के बीच समन्वय स्थापित करना है। बाद में अभ्यास के दौरान यह भी दिखाया गया कि जैविक बम से निपटने और प्रभावितों की मदद के अलावा उसकी चिकित्सा आदि कैसे की जाती है। सेना ने जिस चुस्ती-फुर्ती के साथ इस अभ्यास को अंजाम दिया उससे आसपास के लोग भी अचंभे से देखने लगे। वे आपस में बात कर रहे थे कि लगता है यहां कोई आतंकवादी घुस आया है। स्थिति वास्तविक थी। ऐसा नहीं प्रतीत हो रहा था कि यहां अभ्यास हो रहा है।
 
जालंधर, । जैविक आपदाओं से निपटने की सेना की तैयारियों के मद्देनजर जालंधर में सिविल प्रशासन और पुलिस के साथ मिल कर `वज्र कोर' ने आज एक अभ्यास किया। इसमें सेना और स्थानीय प्रशासन तथा पुलिस के अलावा राष्ट्रीय आपदा राहत बल ने भी हिस्सा लिया। जैविक आपदाओं अथवा आतंकवादियों द्वारा किसी भीड़-भाड़ वाले स्थान में किये गए जैविक हमलों से उत्पन्न खतरों से निपटने की सेना की तैयारियों के मद्देनजर जालंधर स्थित सेना के `वज्र कोर' ने `वज्र सहायता' नाम के अभ्यास का आयोजन किया था। अभ्यास के दौरान सेना को सूचना मिली कि शहर के एक व्यस्ततम शॉपिंग मॉल में आतंकवादियों ने कम तीव्रता के जैविक बम सक्रिय कर दिये हैं। इस हमले की सूचना मिलते ही सेना की त्वरित प्रतिक्रया टीम और एनडीआरफ के जवान न्यूक्लियर, बायोलॉजिकल और केमिकल सूट से लैस होकर मौके पर पहुंचे और आसपास के इलाके को खाली करा कर प्रभावित वाणिज्यिक प्रतिष्"ान पर कब्जा कर लिया। स्थानीय पुलिस की मदद से दोनों टीमों ने इस बम का पता लगाने में सफलता हासिल की और मॉल में हमले के दौरान प्रभावित लोगों को बाहर निकाला और उनकी चिकित्सा व्यवस्था की। जवानों ने सारे काम को चीते की फुर्ती से अंजाम दिया। सेना की टीम पहले मौके पर पहुंची और बाद में इसमें गाजियाबाद से आये राष्ट्रीय आपदा राहत बल के जवानों ने भी सेना की मदद की। इस अभ्यास में स्थानीय प्रशासन और पुलिस की टीम ने भी हिस्सा लिया। इससे पहले सेना के एक अधिकारी ने बताया कि आतंकवादी खतरों से उत्पन्न दहशत और होने वाले नुकसान से निपटने की सैन्य तैयारियों के मद्देनजर इस अभ्यास को अंजाम दिया जा रहा है। उन्होंने यह भी बताया कि इस अभ्यास का मकसद वास्तविक स्थिति से निपटने के लिए सिविल प्रशासन, सुरक्षा एजेंसियों और थलसेना की त्वरित प्रतिक्रिया टीमों के बीच समन्वय स्थापित करना है। बाद में अभ्यास के दौरान यह भी दिखाया गया कि जैविक बम से निपटने और प्रभावितों की मदद के अलावा उसकी चिकित्सा आदि कैसे की जाती है। सेना ने जिस चुस्ती-फुर्ती के साथ इस अभ्यास को अंजाम दिया उससे आसपास के लोग भी अचंभे से देखने लगे। वे आपस में बात कर रहे थे कि लगता है यहां कोई आतंकवादी घुस आया है। स्थिति वास्तविक थी। ऐसा नहीं प्रतीत हो रहा था कि यहां अभ्यास हो रहा है।